Райнер Мария Рилке
Из цикъла „Молитвите на девиците към Мария“

Превод от немски: Йордан Стратиев, —

chitanka.info

* * *

Виж, тъй са бледи наште дни,

бди в спалните ни страх —

за алените рози ний

копнеем в трепет плах.

Над нас, Мария, се смили:

от твойта кръв цъфтим —

ти само знаеш как боли

копнежът в мътен дим.

Нали моминския копнеж

позна самата ти —

той като коледния скреж

е чист — но в жар пламти.

1898

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.